L'obra de teatre ‘Històries amb minúscules’ es representa en el Centre Cultural Mario Monreal diumenge que ve
07 de juny 2021

L'obra de teatre _Històries amb minúscules_ es representarà en el Centre Cultural Mario Monreal de la mà de la companyia Kala Teatre. L'actuació, que serà en valencià, tindrà lloc diumenge que ve, 13 de juny, a les 19 hores. L'espectacle forma part de la programació del departament municipal de Cultura, té una duració de 75 minuts, és apte per a tots els públics i l'entrada tindrà un preu de 9 euros.

Esta tragicomèdia parla sobre la història en majúscules, sobre una història feta d'innombrables històries en minúscules. I les històries en minúscules, d'infinites històries de dones. Viurem nou minúscules històries que transcorren envoltades de diversos esdeveniments històrics, com per exemple, el dia que Espanya va guanyar el mundial de futbol, el dia de la visita del Papa a València, el 23 F o el dia de la mort de Franco, entre d’altres. Nou escenes independents que transcorren el mateix dia i a la mateixa hora que estos grans esdeveniments. Setze personatges femenins de diferents edats, classes socials i ideologies, condicionats de moment històric que els va tocar viure.

Totes les històries transcorren a València capital i a diversos pobles de la Comunitat, però es podrien extrapolar a qualsevol altre lloc. Històries minúscules i quotidianes, més minúscules per ser totes elles històries de dones, segons la companyia. Històries del passat que ens servixen en molts casos per a entendre i poder canviar el present.

Durant la funció es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través del següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/3/histories-amb-minuscules.html](https://www.servientradas.com/espectaculo/AYUNTAMIENTO_DE_SAGUNTO/3/histories-amb-minuscules.html)![Imagen sin texto alternativo.](/media/hjtlnmfc/99-c_historiesminuscules.jpg)  
​  

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-histories-amb-minuscules-es-representa-en-el-centre-cultural-mario-monreal-diumenge-que-ve/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-histories-amb-minuscules-es-representa-en-el-centre-cultural-mario-monreal-diumenge-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-histories-amb-minuscules-es-representa-en-el-centre-cultural-mario-monreal-diumenge-que-ve/ "Linked In")
*   [](mailto:?body=https://aytosagunto.es/va/actualitat/l-obra-de-teatre-histories-amb-minuscules-es-representa-en-el-centre-cultural-mario-monreal-diumenge-que-ve/)